Mirko (sünniaasta 2014) on 3-aastane poiss, kes sündis üliharuldasest geneetilisest haigusest põhjustatud aju väärarenguga. Kahjuks ei ole arstid praeguseks suutnud talle veel täpset diagnoosi panna.
#000004
Poisil on haigusest tulenevalt sügav vaimse ja motoorse arengu mahajäämus, mistõttu on tema areng jäänud kolmekuuse lapse tasemele, ta on täielikult lamav laps.
#000005
Terve elu on Mirkol olnud probleeme söömisega ning alates sünnist on olnud ta sonditoidul, toitudes gastrostoomi ehk kõhule tehtud avause kaudu makku suunatud väikse sondi abil. Ajast, kui laps sai aastaseks, saab ta igapäevaselt ka lisahapnikku, sest ebaselge lihashaiguse tõttu ei arene Mirko lihased, mis mõjutab ka hingamislihaseid. Sageli tekivad hingamisseiskused, mille tõttu on poiss ööpäevaringsel monitorjälgimisel. Ebaselged epilepsiahood ei allu täielikult ravile ja võivad esineda periooditi pikki öid järjest. Ajaga on süvenenud neelamisprobleemid, mistõttu vajab ta pidevat ööpäevaringset aspireerimist. Mirko põeb sagedasti ägedaid infektsioone, mis lõpevad enamjaolt alati kopsupõletikuga.
#000006
Laps on alates aprillist 2016 saanud ravitoidusegu, mille mõju on olnud äärmiselt positiivne: kui ravitoiduga alustati, kaalus Mirko 7,7 kg, tänaseks kaalub poiss 15 kg. Ta on tugevam, tervem ja palju rõõmsameelsem. Ta on hakanud naeratama igal korral, kui keegi temaga juttu räägib. Aasta tagasi puudusid tal veel emotsioonid täielikult. Lisaks on ravitoidusegu avaldanud väga head mõju poisi seedimisele: nõrkade lihaste tõttu ning iga päev voodis lamades ei olnud Mirko enne toiduseguga alustamist suuteline ise oma soolt tühendama, tänaseks ta selles abi enam ei vaja.
#000007
Pere jagas oma lugu ka TV3 “Seitsmeste uudiste” vahendusel.
#000009